DAM-teymið samanstendur af þverfaglegum hópi lækna , sálfræðinga , félagsráðgjafa / fjölskyldufræðings , hjúkrunarfræðinga og læknaritara . Teymisstjóri hefur umsjón með verkaskiptingu og daglegum rekstri teymisins . Meginverkefni teymisins er að sinna einstaklingum með persónuleikaraskanir , tilfinningalegan óstöðugleika og langvarandi kvíða og þunglyndi . Dagskrá DAN-meðferðar Meðferðin grundvallast á díalektískri atferlismeðferð ( DAM - meðferð ) . Aðrir þættir í meðferðinni eru m.a , líkamshugleiðsla , markmiðssetning , fræðsla , fjölskyldumeðferð og vikuleg einstaklingsviðtöl . Tímalengd meðferðar er allt að 5 mánuðir . Farvegur tilvísana : tilvísanir koma frá inntökustjóra geðsviðs og legudeildum Landspítala og æskilegt er að mat og greiningu liggi fyrir . Sjá tilvísunar eyðublað . Allar tilvísanir utan LSH skulu berast inntökustjóra geðsviðs . Þegar tilvísun hefur borist til teymisins er farið yfir beiðnina og einstaklingurinn kallaður inn í forviðtal . Að forviðtali loknu fær sjúklingur að vita hvort hann geti nýtt sér meðferð og hvenær meðferð getur hafist . Meðferðin hefst á 3 - 4 undibúningsviðtölum við einstaklingsmeðferðaraðila , heilbrigðisviðtali við hjúkrunarfræðing og viðtali við félagsráðgjafa . Að því búnu hefst meðferð á dagdeild sem fer fram fjóra daga vikunnar , mánudag til fimmtudags , frá kl. 09 . - 12.00 . Mætingarskylda er í alla dagskrárliði . Meðferðin er krefjandi og tilgangur er með öllum þáttum hennar . Ætlast er til að sjúklingar sýni ábyrgð með því að stunda meðferðina , vinna heimaverkefni og þjálfa þá færni sem kennd er . Virk þátttaka í öllum dagskrárliðum er grundvöllur þess að meðferðin skili árangri . Ekki er hægt að sleppa völdum atriðum úr dagskránni . Ströng krafa er gerð um fulla mætingu og stundvísi enda löng reynsla fyrir því að með mætingu og þátttöku eru mestar líkur á að fullnægjandi árangur náist . Tekið er tillit til veikinda og annarra eðlilegra ástæðna en fari mæting undir 80% er meðferð hætt . Forföll skulu ávallt boðuð í síma deildarinnar . Markmið þjálfunarinnar er að verða meðvitaðri um hugsanir , tilfinningar og líkamleg viðbrögð . Streituþolsfærni skiptist í tvo þætti annars vegar að þola við í erfiðum aðstæðum og tilfinningum án þess að gera þær verri og hins vegar að læra að gangast við raunveruleikanum eins og hann er í raun og veru . Hópavinna er í formi fræðslu , verkefnavinnu og umræðum . Einstaklingsvinnan fer fram í einstaklingsviðtölum þar sem unnið er með hvern færniþátt og hann aðlagaður að hverjum og einum .